În cazul în care ați fost victima unui accident rutier trebuie să obțineți un certificat medico-legal care să ateste vătămările cauzate și să păstrați toate chitanțele și certificatele medicale pe care le primiți. Apoi, în cel mai scurt timp, luați legătura cu un avocat pentru a vă ajuta să depuneți o plângere prealabilă împotriva celui care a cauzat accidentul. Important este ca plângerea să fie depusă în termen de 3 luni de la data producerii accidentului. De asemenea, nu semnați nicio hârtie cu societatea de asigurări sau cu șoferul vinovat de producerea accidentului înainte de a discuta cu un avocat.